kardosdrur/scandi-wiki huggingface dataset:
Frederik Hansen Von Stöcken

Frederik Hansen Von Stöcken (9. november 1796 – 14. august 1868 i Ribe) var en dansk fabrikant

Født som søn af en toldembedsmand i Seest ved Kolding. Kom i apotekerlære på Svaneapoteket i Viborg. Blev i 1830 dog ansat som provisor på Ribe apotek, hvor apotekeren Eilskou netop var død. 

Giftede sig med enken, Anina Hansen Eilskou d. 31. december 1831 og fik bevillingen til apoteket med. 

I 1848 var han med til at stifte Ribe Jernstøberi, en virksomhed han senere måtte overtage driften af.

Men det stoppede ikke ved apoteker og støberi-erhvervet. Von Stöcken var ivrig fortaler for at få jernbanen til Ribe. Politisk var han glødende nationalliberal og i en årrække medlem af rigsdagen.

Det var dog ikke alle hans erhvervsinitiativer, der gik lige godt. Således forliste halvdelen af de 22 skibe, som han var medejer af.

Har fået Von Stöckens Plads opkaldt efter sig.

Kilder 

Personer fra Ribe
Von Støckens Plads (Ribe)

Von Støckens Plads i Ribe, er en lille plads, der samler gaderne; Stenbogade, Sønderportsgade, Hundegade, Vægtergade og Dagmarsgade.

Pladsen er opkaldt efter Frederik Von Stöcken

Det Gamle Rådhus 
Ribes Gamle Rådhus forefindes på Von Støckens Plads 1

Da banken byggede nyt 
I 1956 køber Ribe Discontobank Von Støkcens Plads 2, med henblik på at opføre en helt ny bygning, til erstatning for den på det tidspunkt værende bygning. Ultimo 1957 kan man dog læse, at det trækker ud med godkendelsen af nedrivningen af den tidligere bygningen, uden at avisen dog er konkret med, hvilken myndighed, der ikke vil godkende.

Medio juni 1958 har grunden nye ejer, Discontobanken stadigvæk udfordringer med nedrivningen. Grønthandler M. Petersen har ikke umiddelbart været til at fraflytte huset, hvorfor nedrivningen endnu ikke er gået i gang.

Endelig i april 1959 gives der tilladelse til nedrivning og november samme år er der grundstensnedlæggelse.

6. november 1960 åbner Ribe Discontobank i de nye lokaler i den nye bygning Von Støckens Plads 2. I bygningens kæder forefindes et moderne boksanlæg. Banken flytter fra de tidligere lokaler på Torvet 7.

Reference 

Gader i Ribe
Pelycosaurus

En pelycosaurus (sejløgle) er et medlem af ordenen pelycosauria (sejløglerne) og dyregruppen gæller som forfædrene til de nulevende pattedyr. Udviklingslinjen kaldes "synapside krybdyr" (synapsida) og fraspaltedes de "diapside krybdyr" (diapsida) før Trias.

En repræsentant for denne orden er bl.a. Dimetrodon. 

Fra de pelycosaure krybdyr udvikledes de "therapside krybdyr" (therapsida) og disse spaltedes igen i Trias til to af de tre af nuværende pattedyrs-udviklingslinjer (kloakdyrene og pungdyrene med de placentale pattedyr).

Se også 

 Dimetrodon
 Pattedyr
 Pattedyrlignende krybdyr

Referencer 

Forhistoriske dyr
Sviegade (Ribe)

Sviegade er en gade i Ribe, der forbinder Gravsgade og Sønderportsgade.

Gadenavnet kendes også fra andre danske byer og forbindes med en eller anden form for sviening af køer; Enten brændmærkning eller afsviening af stive hårbørster efter en sommer i vind og vejr, inden de skulle ind i stalden.

I forbindelse med separatkloakering i gaden i 2017, valgte man atter brosten som belægning i gaden

Eksterne links 
Arkæologiske fund i Sviegade: http:/ http://sol.sydvestjyskemuseer.dk/?mode=thumbnail&antal=21&search=Sviegade

Referencer 

Gader i Ribe
Nordjyllands Amtsråd 1994-1997

Medlemmer af amtsrådet i Nordjyllands Amt valgt 16. november 1993:

Mandatfordelingen var som følger:

A: Socialdemokratiet - 13 mandater

B: Det Radikale Venstre - 1 mandat

C: Det Konservative Folkeparti - 2 mandater

F: Socialistisk Folkeparti - 2 mandater

Q: Kristeligt Folkeparti - 1 mandat

V: Venstre - 11 mandater

Z: Fremskridtspartiet - 2 mandater

Blandt de kendte medlemmer af amtsrådet var senere amtsborgmester og folketingsmedlem for Socialdemokratiet, Orla Hav; senere folketingsmedlem for Venstre, Birgitte Josefsen og tidligere folketingsmedlem for Fremskridtspartiet, Kristen Poulsgaard. Desuden sad senere statsminister Mette Frederiksens far, Flemming Frederiksen i amtsrådet for Socialdemokratiet.

Styrelsen

Valgte medlemmer

Referencer 
https://user-9y8ca5x.cld.bz/kraks-vejviser-1994-realregister/29/#zoom=z

Nordjyllands Amt
Lister over personer
Skolegade (Ribe)

Skolegade er en lille gade i Ribe, der løber langs den vestlige side af Ribe Domkirke. Første del af gaden indgår som en naturlig del af Torvet og domkirkepladsen. Det er dog tilladt at køre på gaden.

Lige uden for den vestlige indgang til domkirken finder man en byens mest kendte bygninger, Den gamle Latinskole.

Først omkring Hans Tausens hus, finder man bebyggelse på begge sider af gaden. Hans Tausen var til 1932 en del af gadens sydlige del, med facaden mod Skolegade. I forbindelse med anlæggelse af en busstation, besluttede man at vende Haus Tausens hus 90 grader, så der var bedre plads til busserne. I dag er der parkeringsplads her.

Husene der lå i forbindelse med Hans Tausens hus, blev revet ned. På Hugo Matthiessen billeder fra 1917, ser man disse bygninger.

Der findes postkort af Skolegade og Hans Tausens hus, inden det blev drejet. Adressen på Hans Tausens hus er i dag Torvet 17.

Ribe Katedralskoles begyndelse 
Når man kigger på mindepladen på Skolegade 1 over den tidligere domskoles placering her, kan man godt blive betaget af bygningen og sikkert også over de noget trænge kår.

Men faktisk skal man om bag denne bygning, for at finde Peder Pallidius's fysiske rammer for skolegangen. I et lille baghus, startede det hele. Da Hugo Matthiessen på vegne af Nationalmuseet gjorde sit yderste for at fotografere netop denne bygning, trods den svære tilgang, var netop dette årsagen. 

Samme år som Brorson dimitterede fra skolen, 1712, kom Christian Falster til skolen. Han fandt en skole, der ikke havde det godt. Både de fysiske rammer og undervisningen kvalitet var ikke optimal. Christian Falster fik overbevist kong Frederik d. 4. om, at der skulle penge til en nye skole.

D. 20. april 1724 var der grundstensnedlæggelse og november samme år stod bygningen færdig. Bygningen bærer i dag Frederik d. 4. navnetræk med krone over og årstallet 1724.

Klubbens Hotel 
På hjørnet af Skolegade og Sønderportsgade finder man Klubbens Hotel. Historisk set, synes det at være her byens prominente gæster blev indkvarteret, når de gæstede byen. I nyere tid med foto's og film, findes der flere optagelser med den meget markante og bevarede indgang i Skolegade.

I dag er den del af Klubbens Hotel, langs Skolegade omdannet til boliger. Klubbens Hotel fortsætter rundt hjørnet langs Sønderportsgade

Liljebjerget 
Her klods op af Ribe Domkirke, Hans Tausens hus og ikke langt fra Latinskolen, havde Anders Sørensen Vedel en gård sidst i 1500-tallet, som han kaldte Liljebjerget. 

På gården havde historikeren blandt andet sit eget trykkeri og bibliotek.

I dag er Klubbens Hotel placeret på stedet

Referencer 

Gader i Ribe
Applied Cultural Analysis

Uddannelsen i Anvendt Kulturanalyse, formelt kendt som Applied Cultural Analysis eller MACA, er en 2-årig kandidatuddannelse på Københavns Universitet og Lunds Universitet i Sverige. Uddannelsen er engelsksproget og kombinerer dele fra antropologi, sociologi og samfundsvidenskab. Uddannelsen giver et kulturanalytisk indsigt, særligt på baggrund af en indgående viden om metode, teori, feltarbejde og forskellige kulturteorier. Uddannelsen kan bruges inden for eksempelvis interkulturel kommunikation, forbrugeradfærd, organisations- og virksomhedskultur, livsstil, kulturel mangfoldighed og fænomener inden for oplevelsesøkonomien.

Færdiguddannede kandidater fra MACA finder ofte beskæftigelse inden for det private erhvervsliv, særligt i forbindelse med innovation, rådgivning, konsulentvirksomhed og projektledelse, men også i sundheds- og medicinalindustrien og i det offentlige.
Uddannelse
Københavns Universitet
Lunds Universitet
Pielinen

Pielinen (også kalt Pielisjärvi) er den fjerde største sø i Finland. Søen ligger i landskapet Norra Karelen og er delt mellem kommunerne Nurmes, Lieksa, Juga og Joensuu. Den har et areal på 894 km², og højden over havet er 94 m. Gennmsnitsdybden er under 10 m. 
Floderne  Koitajoki og Lieksanjoki løber ud i Pielinen. Innsjøen har sitt utløp i Pielisjoki-floden.
Ved vestbredden af Pielinen ligger Koli Nationalpark. 

Asteroiden 1536 Pielinen er opkaldt efter søen.

Kilder og henvisninger

 Statens miljöförvaltning, Finnish lakes larger than 40 square kilometers (engelsk)

Søer i Finland
Hugh Huxley

Hugh Esmor Huxley MBE FRS  (25. februar 1924 – 25. juli 2013) var en britisk molekylærbiologi, der gjorde vigtige opdagelser inden for musklers fysiologi. Han læste fysik på Christ's College, Cambridge. Hans uddannelse blev dog afbrudt i 5 år af anden verdenskrig, hvor han tjente i Royal Air Force. Hans bidrag til udviklingen af radar gjorde ham til MBE

Huxley var den første ph.d.-student fra Laboratory of Molecular Biology på Medical Research Council på Cambridge, hvor han arbejdede med røntgendiffraktion på muskelfibre. I 1950'erne var han en af de føørste der brugte et elektronmikroskop til at studere biologiske arter. Under hans postdoc på Massachusetts Institute of Technology, opdagede han, sammen med Jean Hanson, de underliggende principper i muskelbevægelse, der blev populariseret som glidende filamentteori i 1954. Efter 15 års forskning foreslog han "svingende krydsbro-hypotesen" i 1969, der blev den moderne forståelse af muskelsammentræninger, og meget andet cellebevægelighed.

Huxley arbejdede på University College London i 7 år og på Laboratory of Molecular Biology i 15 år, hvor han blev vicedirektør fra 1979. Mellem 1987 og 1997 var han professor på Brandeis University i Massachusetts, hvor han var professor emeritus resten af sit liv.

Referencer 

Ansatte ved University of Cambridge
Biologer fra Storbritannien
Medlemmer af Royal Society
Modtagere af Copleymedaljen
Modtagere af Royal Medal
Molekylærbiologer
Albert Kluyver

Albert Jan Kluyver ForMemRS (født 3. juni 1888, død 14. maj 1956) var en hollandsk mikrobiolog og biokemiker.

Han modtog Copleymedaljen i 1953.

Referencer 

Biologer fra Holland
Medlemmer af Royal Society
Modtagere af Copleymedaljen
Rodney Robert Porter

Rodney Robert Porter CH, FRS FRSE (8. oktober 1917 – 6. september 1985) var en britisk biokemiker. Han modtog Nobelprisen i fysiologi eller medicin i 1972 samt Royal Medal i 1973 og Copleymedaljen i 1983.

Referencer 

Biokemikere
Medlemmer af Royal Society
Modtagere af Copleymedaljen
Alumni fra University of Cambridge
Nobelprismodtagere i medicin
Kemikere fra Storbritannien
Modtagere af Royal Medal
Kolovesi Nationalpark

Kolovesi Nationalpark () er en nationalpark i Södra Savolax-regionen i Finland. Den blev grundlagt i 1990 og dækker et areal på 23 km2. Det beskytter f.eks. habitatet for det truede Saimaa Ringsæl (underart af Ringsæl). Typisk for det barske landskab i Kolovesi, dannet af istiden, er klippeklodser der stiger op fra vandet. Der er blevet opdaget hulemalerier i området. Motorbåde er forbudt, men kajak-, kanosejlads og roning tillades, og der er også flere afmærkede vandrestier i området.

Referencer 

 Websted outdoors.fi

Nationalparker i Finland
IUCN Kategori II
Henning Strøm

Henning Strøm (født 16. juli 1925 på Frederiksberg, død 15. februar 2023) var departementschef i Boligministeriet og stift- og statsamtmand i Københavns Amt. Cand.jur. fra Københavns Universitet 1950.

Bibliografi 
 Henning Strøm:Kommunalreformer Arbejdernes Oplysningsforbund. 1968.

Referencer

Kilder 
  Kraks Blå Bog

Jurister fra Danmark
Faglitterære forfattere fra Danmark
Embedsmænd fra Danmark
Personer i Kraks Blå Bog (afdøde)
Alumni fra Københavns Universitet
Personer fra Frederiksberg
Kommunalpolitik i Danmark
Lavertezzo

Lavertezzo er en kommune i distriktet Locarno i kantonen Ticino i Schweiz. Den har en befolkning på 1.302 i 2018.

Demografi 

Byer i Schweiz
Ticino
Broahjelmen

Broahjelmen er en dekoreret hjelm udført i jern fra vendeltiden (ca. 540–790). Den blev fundet i 1904 i en brandgrav i Broa på den svenske ø Gotland, hvor den lå sammen med andre genstrande inklusive fragmenter af skjolde, våben, hovedtøj og spillebrikker. Da den kun er bevaret i mange mindre fragmenter er det kun muligt at lave en ukomplet rekonstruktion af hjelmen, men den tyder på at have været et eksempel på en "crested" hjelm (med en kam på toppen), som var udbredte i England og Skandinavien fra 500- til 1000-tallet.

I 1969 forsøgte man at lave en fuld rekonstruktion, der viste at den muligvis var en halvkugle med øjenbryn og næsebeskyttelse; dele af metal var gjort fast til et bånd omkring bunden, der sandsynligvis har været brugt til kindbeskyttelse eller et stykke til at beskytte halsen. Næsebeskyttelsen var dekoreret med ornamenteret bronze og øjenbryn-stykket, der er bevaret i sin fulde størrelse, havde indlagte stykker af metal som sølv. Hjelmen synes at være af samme type som den samtidige Vendel XIV-hjelm.

Hjelmen er svær at datere alene, men stilen og typen af gravgaver, som den blev fundet sammen med, tyder på at den stammer far anden halvdel af 600-tallet. Dette er også konsistent med Vendel XIV-graven, der bliver dateret til mellem 520-625, og deler flere ting med Broa-graven. Øjenbryns-fragmentet minder om Lokrume hjelmfragmentet.

Galleri

Referencer 

Litteratur
 
 
 
 
 
 
  
 
 
 
  
  
  
 
 French edition of

Eksterne henvisninger 

Oldsager fra Vikingetiden
Hjelme
Arkæologiske fund fra Sverige
Hellvi hjelmfragmenterne

Hellvi hjelmfragmenterne eller Hellvi øjenbrynet er et dekoreret øjenbryn fra en hjelm, der stammer fra vendeltiden. Det består af to fragmenter der hver er ca. 4 cm; en bue der er fremstillet af jern, der er dekoreret med sølvbånd og et stykke der ender i et dyrehoved støbt i bronze. Øjenbrynet blev doneret til Statens historiska museum i november 1880 sammen med adskillige andre genstande, der alle siges at stamme fra en grav ved Hellvi på Gotland.

Øjebrynet er dateret til mellem 550-600, og har sandsynligvis siddet på en hjelm med en kam øverst, som har været udbredte i både England og Skandinavien i perioden. Der er blevet gjort adskillige funde af dekorerede øjebryn fra hjelm som bl.a. Sutton Hoo-hjelmen og Broahjelmen. Hellvi-fragtmenterne er et blandt flere eksempler af dekorerede øjenbryn der er fundet uden resten af hjelmen, hvilket også inkluderer Lokrume hjelmfragmentet fra Gotland, og Gevninge hjelmfragmentet fra Danmark.

Referencer 

Litteratur
 
 
 
 
 
 
  
  
  
 
 
 
 
  
  
 
 Republished as

Eksterne henvisninger 

Arkæologiske fund fra Sverige
Hjelme
Oldsager fra Vikingetiden
Bascinet

En bascinet er en middelalderlig europæisk type hjelm. Den blev videreudviklet fra den simple jernhat (eller cervelliere), men har en mere spids top, og går længere nde bagpå og på siderne for at beskytte nakken. Ofte var der monteret et lille skørt i ringbrynje langs kanten, kaldet en "camail" eller aventail, for at give yderligere beskyttelse til halsen og skuldrene. Desuden var der som regel monteret et visir fra omkring 1330 og fremefter, for at beskytte ansigtet. I begyndelsen af 1400-tallet begyndte ringbrynjekraven at bliver erstattet med rustning metalplader kaldet gorget.

Bascinethjelme blev også båret under tøndehjelme.

Referencer 

Litteratur
Bennett, Matthew (1991) Agincourt 1415: Triumph Against the Odds. Osprey Publishing.

DeVries, Kelly and Smith, Robert Douglas (2007) Medieval Weapons: An Illustrated History of Their Impact. ABC-CLIO, Santa Barbara CA
Gravett, Christopher (2008) Knight: Noble Warrior of England 1200-1600. Osprey Publishing.
Gravett, Christopher (2002)  English Medieval Knight, 1300-1400.  Osprey Publishing, .  .
Gravett, Christopher (1985) German Medieval Armies: 1300-1500. Osprey Publishing.
Lucchini, Francesco (2011) Face, Counterface, Counterfeit. The Lost Silver Visage of the Reliquary of St. Anthony’s Jawbone.Published in Meaning in Motion. Semantics of Movement in Medieval Art and Architecture, edited by N. Zchomelidse and G. Freni. Princeton.
Miller, Douglas (1979) The Swiss at War 1300-1500. Osprey Publishing.
Nicolle, David (1983) Italian Medieval Armies: 1300-1500. Osprey Publishing.
Nicolle, David (1999) Arms and Armour of the Crusading Era, 1050-1350: Western Europe and the Crusader States. Greenhill Books.
Nicolle, David (1999-journal) Medieval Warfare: The Unfriendly Interface. The Journal of Military History, Vol. 63, No. 3 (Jul., 1999), pp. 579–599. Published by: Society for Military History.
Nicolle, David (1996) Knight of Outremer, 1187-1344. Osprey Publishing.
Nicolle, David (2000) French Armies of the Hundred Years War. Osprey Publishing.
Oakeshott, Ewart (1980) European Weapons and Armour: From the Renaissance to the Industrial Revolution. Lutterworth Press.
Rothero, Christopher (1981) The Armies of Agincourt. Osprey Publishing.
Singman, J.; and McLean, W.  Daily Life in Chaucer's England.  Greenwood Press, 1999.  .

Eksterne henvisninger 

Spotlight: The 14th Century Bascinet (myArmoury.com article)
Battle of Agincourt from Olivier's Henry V YouTube – Laurence Olivier's film of Henry V. A depiction of Henry V wearing a bascinet with a bavier and a plate gorget, illustrating the mobility of the head and helmet within the gorget. It also shows the king's crown within an orle.

Militærhistorie i middelalderen
Kamphjelme
Ribe Amtsråd 1994-1997

Medlemmer af amtsrådet i Ribe Amt, valgt 16. november 1993.

Mandatfordeling 
A: Socialdemokratiet - 6 mandater

B: Det Radikale Venstre - 2 mandater

C: Det Konservative Folkeparti - 2 mandater

F: Socialistisk Folkeparti - 1 mandat

V: Venstre - 8 mandater

Z: Fremskridtspartiet - 2 mandater

Styrelsen

Valgte medlemmer

Referencer 
https://user-9y8ca5x.cld.bz/kraks-vejviser-1994-realregister/29/#zoom=z

Ribe Amt
Lister over personer
Frankis Carol

Frankis Carol Marzo (født 7. september 1987) er en cubansk-født håndboldspiller fra Qatar. Han spiller for Sporting CP og Qatars landsholdet i håndbold.

Han repræsenterede Qatar ved verdensmesterskabet for mænd i håndbold i 2019.

Han spillede desuden også ved verdensmesterskabet for mænd i håndbold i 2021, hvor han blev topscorer med 58 mål.

Referencer

Eksterne henvisninger 
 

Håndboldspillere fra Qatar
Håndboldspillere fra Cuba
Isabella 2. af Jerusalem

Isabella 2. (121225. april 1228), også kendt som Yolande af Brienne, var en prinsesse af fransk oprindelse, der var regerende dronning af Jerusalem 1212-28. Gennem sit ægteskab med Frederik 2. var hun også dronning af Sicilien og tysk-romersk kejserinde 1225-28.

Dronning som spæd 
Isabella 2. blev født i Andria i det syditalienske Kongeriget Sicilien. Hun var det eneste barn af Maria af Montferrat, dronningen af Jerusalem og Johan af Brienne. Maria var datter af dronning Isabella 1. af Jerusalem og hendes anden mand Konrad af Montferrat, og efter sin mors død arvede hun Kongeriget Jerusalem.

Maria døde kort efter fødslen af Isabella 2. i 1212 muligvis af barselsfeber. Derfor blev Isabella 2. udråbt til dronning af Jerusalem, da hun blot var få dage gammel. Fordi hendes far Johan ikke havde et direkte krav på tronen, regerede han som regent.

Ægteskab med Frederik 2. 

Under et møde mellem Johan af Brienne, pave Honorius 3. og Frederik 2. i byen Ferentino i 1223 blev Isabellas skæbne afgjort: Frederik indvilligede endelig i at drage på korstog, men kun som den legitime konge af Jerusalem, og dette var kun muligt, hvis han ville tage den unge dronning Isabella 2. som sin hustru (på dette tidspunkt var Frederik enkemand). Dette hele blev planlagt af paven, som ved denne bånd håbede at knytte kejseren fast til Det 6. korstog. Forlovelsen blev bekræftet, men kejseren forsinkede stadig sin afrejse indtil august 1225, hvor han og Isabella blev gift ved stedfortræder i Akko.  Få dage senere blev Isabella 2. kronet som dronning af Jerusalem.

Isabella ankom til Italien med tyve gallejer sendt af Frederik 2. for at bringe hende til sin far og blive personligt gift med Frederik 2. i katedralen i Brindisi den 9. november 1225. Under ceremonien erklærede Frederik sig for konge af Jerusalem og sørgede straks for, at hans nye svigerfar Johan af Brienne, den nuværende regent af Jerusalem, blev frataget sin magt, og hans rettigheder overført til ham. De samtidige krøniker beskriver de eksotiske bryllupsfestligheder, der fandt sted i Oria Borgen, og den oprørske reaktion fra hendes far Johan af Brienne, der nu havde mistet sin kongelige autoritet.

Død 
Efter brylluppet blev Isabella holdt afsondret af sin mand i Palermo. I en alder af 14 år fødte hun i november 1226 sit første barn, en datter (kaldet Margrete i nogle kilder). Det spæde barnet døde i august 1227. Isabella døde den 4. maj efter at have født sit andet barn, en søn, Konrad 2., i Andria, Bari, den 25. april 1228. Hun blev begravet i Katedralen i Andria.

Referencer

Kilder 

 Uwe A. Oster: Die Frauen Kaiser Friedrichs II, Piper, München 2008.
 Jacqueline Alio: Queens of Sicily 1061-1266, Trinacria, New York 2018.
 Alberto Gentile: LE QUATTRO MOGLI DI FEDERICO II: FRA MITO E REALTÀ (italiensk) i stupormundi.it [hentet 22. maj 2014].

Dronninger af Jerusalem
Tysk-romerske kejserinder
Tjek fødselsår
Sølje

Sølje eller sylgja er et spænde eller en broche bestående af en sølvplade, der er dekoreret med motiver eller filigranarbejde, og små skålformede vedhæng er monteret med øskner. De har et rundt hul i midten med en enkel dorn som er fæstet til den ene siden af hullet, Denne dornen kan stikket gennem tøjet for at fastgøren søljen til skjorten. På nyere søljer og ofte også på ældre omgjorte søljer, er dornens funktion erstattet af en længere, tynd nål der er fastgjort på bagsiden.

Søljer er udbredte i Norge, hvor de indgår som en del af det dragtsølv, der bæres på folkedragter eller bunader. Betegnelsen sølje bruges om tilsvarende smykker også i Danmark og Sverige. Søljer har været de dominerende brystsmykker brugt på norske folkedragter, og både form og betegnelser har mange variationer. Mindre og ofte enklere søljer har også været kaldt ring eller sprette, ofte i sammenhæng som halsring eller hjertesprette. Sprogbrugen har varieret i forskellige dele af Norge.

Ordet sølje kommer fra gammelnorsk sylgja og betyder oprindeligt spænde. Ophavet til ordet sølje er usikkert. Det kan være et lån fra finsk-ugrisk solki som betyder spænde eller pyntenål, men Bjorvand og Lindemand mener det heller kommer fra germansk súhl som betyder trække. Herfra kan betydningen være blevet overført til at betegne sammentrækning eller fastholdelse af klædedragt.

Referencer 

Litteratur
 Aasen, Ivar (1873): Norsk ordbog med dansk forklaring. Femte udgave. Christiania.
 Berge, Rikard (1925): Norskt bondesylv. Risør. Opptrykk utgitt av Noregs Boklag 1975. 
 de Caprona, Yann (2013): Norsk etymologisk ordbok. Oslo. 
 Bjoratn, Harald og Fredrik Otto Lindemand (2007):Våre arveord - Etymologisk ordbok. Oslo.
 Fossberg, Jorunn (1991): Draktsølv. Universitetsforlaget. 
 Fossberg, Jorunn (1971): «Smykker: Middelalder.» I Kulturhistorisk leksikon for nordisk middelalder, bd 16, spalte 278-286. Oslo.
 Hegstad, Leiv (1930): Gamalnorsk ordbok med nynorsk tyding. Oslo.
 Noss, Aagot (1986): Draktsølvet frå DEN NORSKE SAMLINGA, NORDISKA MUSEET STOCKHOLM. Norsk Folkemuseum, Oslo.
 Noss, Aagot (1970): «Sylvsmeden Eivind G. Tveiten.» I Norsk Folkemuseumsårbok, By og bygd nr 22, s.11-52, Oslo. (Også publisert som vedlegg i opptrykk av Rikard Berge: Norsk bondesylv, 1975.)

Kultur i Norge
Folkedragter
Myopia

Myopia er det fjerde studiealbum fra den danske singer-songwriter Agnes Obel, der udkom den 21. februar 2020.
Der blve udgivet tre singler forud fo albummet; "Island of Doom", "Broken Sleep" og "Parliament of Owls". Albummet blev godt modtaget.

Spor

Hitlister

Ugentlige hitlister

Årshitliter

Referencer 

Album fra 2020
Agnes Obel-album
Swan Lee (flertydig)

Swan Lee kan referere til:
 Swan Lee − et dansk band
 Swan Lee (album) − et album af ovennævnte band fra 2004
 "Swan Lee" (sang) − en sang af Syd Barrett fra 1988